NNCL จ่อขายหุ้นซื้อคืน 70.69 ล้านหุ้น เริ่ม 1 ก.ค.นี้
บอร์ด NNCL ไฟเขียวเตรียมขายหุ้นซื้อคืน 70.69 ล้านหุ้น หรือคิดเป็น 3.45% เริ่ม 1 ก.ค.64 – 24 ก.พ.66
บอร์ด NNCL ไฟเขียวเตรียมขายหุ้นซื้อคืน 70.69 ล้านหุ้น หรือคิดเป็น 3.45% เริ่ม 1 ก.ค.64 – 24 ก.พ.66
15 มิ.ย. 2564

บริษัท นวนคร จำกัด (มหาชน) หรือ NNCL ระบุว่า ตามที่บริษัทฯ ได้ดำเนินโครงการซื้อหุ้นคืนเพื่อบริหารทางการเงินโดยซื้อหุ้นคืนรวมทั้งสิ้น 70,690,900 หุ้น คิดเป็นร้อยละ 3.45 ของหุ้นที่จำหน่ายได้แล้วทั้งหมดของบริษัทฯ เป็นจำนวนเงินรวม 149,753,862 บาท ทั้งนี้ บริษัทฯ ได้ซื้อหุ้นคืนเสร็จสิ้นเมื่อวันที่ 27 กุมภาพันธ์ 2563 นั้น เพื่อให้เป็นไปตามระเบียบปฎิบัติของประกาศตลาดหลักทรัพย์แห่งประเทศไทย
ดังนั้น บริษัทฯ ขอแจ้งมติคณะกรรมการบริษัทฯ เมื่อวันที่ 15 มิถุนายน 2564 กำหนดระยะเวลาจำหน่ายหุ้นที่ซื้อคืนตั้งแต่วันที่ 1 กรกฎาคม 2564 – 24 กุมภาพันธ์ 2566 (ภายหลัง 6 เดือนนับจากวันซื้อหุ้นคืนเสร็จสิ้นแต่ต้องไม่เกิน 3 ปี) และเมื่อพ้นกำหนดระยะเวลาจำหน่ายหุ้นที่ซื้อคืนตามที่ระบุข้างต้น หากบริษัทฯ ไม่จำหน่าย หรือจำหน่ายหุ้นที่ซื้อคืนไม่หมด บริษัทฯ จะลดทุนที่ชำระแล้วโดยวิธีตัดหุ้นจดทะเบียนที่ซื้อคืนและยังไม่ได้จำหน่ายทั้งหมด ตามกฎระเบียบและกฎหมายที่เกี่ยวข้องต่อไป
 